এবার বিনোদনেও ট্রাম্পের শুল্ক-কাঁটা! বিপাকে বলিউড

ওয়েব ডেস্ক: যুক্তরাষ্ট্রে(United States of America) তৈরি হয়নি এমন চলচ্চিত্রের উপর ১০০% শুল্ক আরোপ করা হবে বলে যুক্তরাষ্ট্রের প্রেসিডেন্ট ডোনাল্ড ট্রাম্প জানিয়েছেন(Trump announces 100% tariffs on movies)। অর্থাৎ এবার বিনোদন শিল্পতেও(Entertainment Industry) শুল্ক-কাঁটা(Tax)। অর্থাৎ আমেরিকার বাইরে প্রযোজিত যে-কোনো সিনেমা আমেরিকায় মুক্তি পেতে ১০০% কর দিতে হবে ট্রাম্প প্রশাসনকে। দ্বিতীয়বার আমেরিকায় ক্ষমতা এসে ডোনাল্ড ট্রাম্পের লক্ষ্য এখন শুধু শুল্ক চাপানো। চলতি বছরে জানুয়ারিতে দ্বিতীয় বারের মতন প্রেসিডেন্ট হিসেবে দায়িত্ব নেওয়ার পর থেকেই ট্রাম্প বিশ্বজুড়ে বিভিন্ন দেশের ওপর শুল্ক করছেন।

আরও পড়ুন:শুভমন অতীত, অভিনেতার সঙ্গে প্রেম করছেন সারা তেন্ডুলকর

খুব স্বাভাবিক কারণেই ট্রাম্পের এই শুল্কনীতির ফলে কার্যত মাথায় হাত পরেছে বিদেশি প্রযোজনা সংস্থাগুলির। কারণ এর ফলে সমস্ত অঙ্ক ওলট-পালট হয়ে যাবে। বলিউড সহ ভারতের বিভিন্ন সিনেমা মার্কিন যুক্তরাষ্ট্র ও অন্যান্য দেশে মুক্তি পায়। তা থেকে মুনাফা নেহাত কম নয়। কিন্তু ট্রাম্পের এই শুল্ক-কাঁটায় যথেষ্ট বিপদে পড়বে ভারতীয় বিনোদন জগত।

প্রসঙ্গত, প্রেসিডেন্ট হিসেবে অভিষেকের আগে ট্রাম্প তিন হলিউড তারকা–জন ভোইট, মেল গিবসন এবং সিলভেস্টার স্ট্যালোনকে বিশেষ দূত হিসেবে নিয়োগ করেছিলেন। তাদের দায়িত্ব ছিল হলিউডের ব্যবসায়িক সুযোগ-সুবিধা প্রচার করা।
ট্রাম্পের এই নয়া শুল্ক আইনে বিপুল ক্ষতির সম্মুখীন হতে পারে ভারতীয় চলচ্চিত্র জগত। তা নিয়ে যথেষ্ট উদ্বেগ প্রকাশ করেছেন পরিচালক বিবেক অগ্নিহোত্রী। তিনি এক Xহ্যান্ডেলে ‘সতর্কীকরণ’ উল্লেখ করে লিখেছেন,’ট্রাম্পের ১০০ শতাংশ বিনোদন শুল্ককে ভারতীয় সিনে জগত যথেষ্ট শঙ্কিত।… ভারতীয় চলচ্চিত্র জগৎ ধ্বংস হয়ে যেতে পারে।’।

জানা যাচ্ছে ডোনাল্ড ট্রাম্প যুক্তরাষ্ট্রের বাণিজ্য প্রতিনিধিকে এ ধরনের শুল্ক আরবের প্রক্রিয়া শুরু করার বিষয় দায়িত্ব দিচ্ছেন। তাদের দাবি এই সুর করার পরে কারণ হলো আমেরিকার চলচ্চিত্র শিল্প দ্রুত মৃত্যুর দিকে এগোচ্ছে। মার্কিন প্রশাসন এটিকে ‘জাতীয় নিরাপত্তা হুমকি’ বলে বর্ণনা করেছেন। ট্রাম্পের যুক্তি হল এই শুল্ক যুক্তরাষ্ট্রের উৎপাদন বাড়াবে এবং নতুন কর্মসংস্থান তৈরি করবে। যদিও এর ফলে বিশ্ব অর্থনীতি এক ধরনের নৈরাজ্যের মধ্যে পড়েছে এবং বিশ্বজুড়ে পণ্যের দাম বেড়ে যাবে বলে অনেকে মনে করছেন।